Misuzulu Zulu

UMisuzulu Sinqobile kaZwelithini  (owazalwa ngomhla wama-23 kweyoMsintsi 1974) yiKumkani elawulayo yesizwe samaZulu. UMisuzulu ngunyana wesibini kuKumkani uGoodwill Zwelithini kaBhekuzulu kunye noMfazi Omkhulu uKumkanikazi uMantfombi Dlamini Zulu. UMisuzulu waba yindlalifa emva kokusweleka kukayise ngomhla we-12 kweyoKwindla 2021.  

Nangona waye wamiselwa ngokusesikweni njengenkosi yesizwe samaZulu ngomhla we-7 kuCanzibe ngo2021, ukuthweswa kwakhe isitshuka akuzange kwenzeke de kwangomhla wamashumi amabini kweyeThupha ngo-2022. IKumkani yathweswa isitshaba kwaye yamkelwa nguRhulumente ngomhla wama-29 kweyeDwarha ngo2022.   

 Ubomi bakhe kunye nemfundo 
UKumkani uMisuzulu wagqiba ukufunda eSwatini, ilizwe lokuzalwa kukanina, waza kamva waya kumabanga aphakamileyo eMzantsi Afrika, eSt . Charles College, eMgungundlovu. Ngomhla wesithandathu kuCanzibe ngo2021, kusuku oluphambi kwenkonzo yomngcwabo kanina, uKumkani uMisuzulu watshata neqabane lakhe ekudala lihleli likhona uNtokozo Mayisela.  Esi sibini sadibana ngeyeThupha ngo-2009 kumtshato wasebukhosini kadade boKumkani uMisuzulu, uNkosazana Bukhosibemvelo kunye noSipho Nyawo owayesakuba singqonyela kwaTransnet, eDurban Botanic Gardens. 

Ngomhla weshumi elinesithathu kuCanzibe 2021, uKumkani uMisuzulu wathumela igqiza kwaMayisela ukuba liye kuthethathethana kunye nokuhlawula ilobolo ngokwesiko lomtshato wakwaZulu. Ilobola kuthiwa ibandakanya iinkomo ezisibhozo kunye namashumi amahlanu amawaka eerandi eMzantsi Afrika.Zulu Cultural Village @ Zulu Nyala Heritage Safari Lodge - All You MUST Know Before You Go (2024) (tripadvisor.com.au)